laion/Wikipedia-Exotic huggingface dataset:
Glacieri maakond

Glacieri maakond (Glacier County) on maakond USA-s Montana osariigis. Piirneb põhjas Kanadaga. Maakonna halduskeskus ja suurim linn on Cut Bank. Browningis asub Mustjala indiaanireservaadi halduskeskus. Maakonna pindala on 7870 km², millest 110 km² moodustab veepindala. Elanike arv oli 2020. aasta rahvaloenduse järgi 13 778. Aastal 2000 oli elanike arv 13 247. Flatheadi maakond (läänes) Pondera maakond (lõunas) Toole'i maakond (idas) Glacieri maakond moodustati 1919. aastal. Maakond on saanud nime Glacieri rahvuspargi liustike järgi. Glacieri rahvuspark Lewis and Clark National Forest 2020 United States Census, vaadatud 1.01.2022. Glacieri maakonna koduleht (inglise keeles)
Juuni 2023

Juuni 2023, kroonika. 2023. aasta mai algas neljapäeval ja lõppes 30 ööpäeva hiljem reedel. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Odisha rongiõnnetus Indias, kus hukkus üle 275 inimese. Varssavis avaldasid pool miljonit poolakat meelt Jarosław Kaczyński juhitud rahvusliku Õiguse ja Õigluse partei (PiS) vastu, mis on Poolas võimul alates 2015. aastast. Ukrainas lasi Vene sõjavägi õhku Kahhovka hüdroelektrijaama paisu, mille tõttu jäi üleujutuse alla kümneid asulaid ning tekkis ulatuslik keskkonnareostus. Manchester City FC võitis UEFA Meistrite Liiga. Montenegros toimusid parlamendivalimised. Titani hukk Algas 2023. aasta mäss Venemaal. Sierra Leones toimusid üldvalimised. 2023. aasta 27. juuni raketirünnak Kramatorskile "Varssavis tuli pool miljonit poolakat valitsuse vastu meelt avaldama" ERR, 4. juuni 2023 "KAART | Kahhovka hüdroelektrijaama tammi purunemise tõttu ähvardab vee alla jäämine kümneid asulaid" Delfi, 6. juuni 2023
Erlend Lõwi

Erlend Lõwi (aastani 1989 Erlend Lõbin; sündinud 13. veebruaril 1954 Tallinnas) on eesti vioolamängija, kulturismivõistleja ja -treener. Eesti Teatriliidu liige (1975–1998). Lõpetas 1975 Georg Otsa nimelise Tallinna Muusikakooli altviiuli erialal (Ants Toominga klass). Mänginud 1975–1998 Estonia teatri orkestris. Kirjutanud ja lavastanud ELTA Stuudios näidendid „Doktor Saimoni võlusau” ja „Jaboloni jüngrid” (2000). Tegeles 1975–1984 Innar Mardo õpilasena kulturismiga, oli kuuekordne vabakava Eesti meister poseerimises. Asutas 1998 enesearendusalase Erlend Lõwi Keha Kooli. Ene Pilliroog. Eesti teatri biograafiline leksikon, 2015 Külli Kriis. Erlend Lõwi ei püüa seletamatut seletada. – Põhjarannik, 26. august 2000 Marju Õunpuu. Europaradiisita nukud elada ei saa. – Sirp, 24. november 2000 Anu Saagim. „Puuduta mind“ 186. saade | Imemees Erlend Lõwi. – Õhtuleht, 6. juuni 2021 Erlend Lõwi Keha Kooli koduleht
Kvantsurematus

Kvantsurematus on märksõna, mis märgistab mõttekäiku, mille kohaselt kvantmehaanika Everetti paljumaailmalisest tõlgendusest järeldub, et teadvusega olend ei saa lakata olemast. Sellele mõttele on esitatud tugevaid vastuargumente. Tegemist on kvantenesetapu mõttelise eksperimendi variandiga. Oletame, et füüsik paneb enda kõrval plahvatama aatomipommi. Peaaegu kõigis alternatiivuniversumites füüsik aurustub. Ent on ka mõned üksikud alternatiivuniversumid, milles füüsikul õnnestub kuidagi ellu jääda. Idee on selles, et füüsik saab kogeda üksnes neid universumeid, milles ta jääb ellu, olgu neid nii vähe kui tahes. Nii paistab füüsikule tema enda seisukohast, et ta jääb alatiseks elama. Paljud peavad seda mõtet absurdseks, väites, et see ei ole loomulik järeldus kvantmehaanika paljumaailmalisest tõlgendusest. Et enamikus maailmades füüsik lakkab olemast, siis oponentide meelest on tuumaplahvatuse kõrval oleva füüsiku kõige tõenäolisemaks kogemuseks olemast lakkamise kogemus (või kogemusetus). Vastuargumendiks võib tuua selle, et kogemuse puudumine ei olegi mingi kogemus. Kriitikud väidavad, et teadvuse pidevus ning alatiseks kestmajäämise võimalus on selles stsenaariumis tegelikult eeldusteks, millel pealegi puudub füüsikaline alus. Samuti väidavad nad, et selle mõtteeksperimendi loogikat kasutades saaks tulla ka järeldusele, et teadvusega vaatleja ei saa kunagi teadvust kaotada, järelikult pole tal võimalik ka magama jääda. Vastuargumendina võib öelda, et kuigi võivad olemas olla paralleeluniversumid, milles ei jäädagi kunagi magama, on neid kaduvväike hulk võrreldes nende universumitega, milles jäädakse magama ja ärgatakse jälle üles. Nii et kui eeldada, et teadvus jätkub, siis on palju tõenäolisem, et ta jätkub mõnesse viimast tüüpi universumisse. Kvantsurematuse idee pooldajad juhivad tähelepanu sellele, et olgugi tegemist väga spekulatiivse mõttega, ei sisalda see midagi, mis oleks vastuolus teadaolevate füüsikaseadustega. Kuigi kvantsurematuse idee on inspireeritud kvantenesetapu mõttelisest eksperimendist, on kvantenesetapu üks autoritest Max Tegmark öelnud, et ta ei usu, et tema töödest järelduks kvantsurematus. Tema argument lähtub sellest, et üldjuhul eelneb inimese täielikule surmale mittekvantiseloomuga allakäik (mille kestus varieerub mõnest sekundist aastateni). Nii ei saa teha järeldust, nagu inimese eksistents läheks pideval moel ühest maailmast teise üle. Vastuväiteks sellele võib öelda, et "mittekvantiseloomuga" allakäigu idee ei põhine mitte mingitel teadaolevatel loodusseadustel. Surematus
Balti Riiklik Tehnikaülikool Vojenmehh

Ustinovi Balti Riiklik Tehnikaülikool Vojenmehh (vene keeles Балтийский государственный технический университет «Военмех» им. Д. Ф. Устинова»; lühendnimi BGTU Vojenmehh) on Peterburis asuv tehnikaülikool. BGTU Vojenmehh loeb enda asutamisaastaks 1871. aastat, kui asutati Tsesareevitš Nikolai kutsekool (Ремесленное училище Цесаревича Николая). 1930. aastal kujundati õppeasutus ümber kõrgkooliks (Mehaanika Instituut). Leningradi Sõjalis-Mehaanikainstituut (1932–1960) Leningradi Mehaanikainstituut (1960–1985) Nõukogude Liidu marssal Ustinovi Leningradi Mehaanikainstituut (1985–1992) Ustinovi Peterburi Riiklik Tehnikaülikool (1992–1997) Ustinovi Balti Riiklik Tehnikaülikool Vojenmehh (1997–) Aastatel 1932–1936 kuulus õppeasutus NSV Liidu Rasketööstuse Rahvakomissariaadi, 1936–1939 kaitsetööstuse rahvakomissariaadi ja 1939–1946 relvastuse rahvakomissariaadi struktuuri. Aerokosmose insenerindus Automatiseerimine ja juhtimine Tehnoloogilised masinad ja seadmed Soojusenergeetika Laser- ja kosmosesüsteemid Raadiotehnika Informaatika ja arvutitöötlus Keskkonnakaitse Energeetika Rakendusmehaanika Mehhatroonika ja robootika Standardimine ja sertifitseerimine Rakenduslingvistika Koduleht
Ohustatud maailmapärandiobjektide nimistu

Ohustatud maailmapärandiobjektide nimistu (inglise keeles List of World Heritage in Danger, prantsuse keeles Liste du patrimoine mondial en péril) on loetelu UNESCO maailmapärandi nimistu kultuuri- ja loodusmälestistest, mida ähvardab kahjustumine, hävimine või kadumine ja mille kaitseks UNESCO nõuab erakordseid jõupingutusi. Nimistusse kuulub 2023. aasta jaanuari seisuga 55 objekti. Maailmapärandit ohustavate põhjuste spekter on lai: maaviljelus, linnastumine, looduskatastroofid, sõjategevus, metsaraie, salaküttimine, vandalism, hülgamine ja pikaaegne reguleerimata turism. World Heritage in Danger. whc.unesco.org. Vaadatud 29.5.2023 List of World Heritage in Danger. - unesco.org World Heritage in Danger. - unesco.org List of World Heritage in Danger. - unesco.org
Institut supérieur de l'aéronautique et de l'espace

Kõrgem Lennundus- ja Kosmoseinstituut, mille akronüüm on Isae-Supaéro on üks 204 Prantsuse 204 écoles d'ingénieurs, mis on akrediteeritud 1. september 2020 anda välja insenerikraad. Relvajõudude ministeeriumi järelevalve alla antud Isae-Supaéro on Ensica ja Supaéro ühinemise tulemus, mis viidi läbi 2007. aastal. See annab Isae-Supaéro inseneri kraadi, inseneri kraadi õpipoisiõppe kaudu. Industrialiseerimine ja meetodid ", samuti riiklik diplom Lennundustehnika magister », erialamagistrid ja doktorikraad. Supaéro, 1909. aastal koolitamise eesmärgil loodud kool targad teadlased, juhid ja insenerid », Prantsusmaa ja Euroopa lennundustööstuse jaoks, tähistas 2009. aastal oma sajandat sünnipäeva . Supaéro koolitab üldisi ja mitmekülgseid insenere, kes on võimelised praktiseerima laias spektris tegevusi. Regroupant les acronymes « Isae » (pour « Institut supérieur de l'aéronautique et de l’espace ») et « Supaéro » (pour « École nationale supérieure de l’aéronautique et de l'espace »). Supaéro fête ses 100 ans à Toulouse, 11 septembre 2009, consulté sur site http://www.esa.int le 30 octobre 2011 Koduleht ISAE-SUPAERO. "HISIS - l'histoire illustrée de nos écoles". Vaadatud 23/05/2021. {{cite web}}: kontrolli kuupäeva väärtust: |access-date= (juhend)
Anna Hall

Anna Hall (sündinud 23. märtsil 2001 Denveris) on USA kergejõustiklane, kelle põhialaks on seitsmevõistlus. Tema isiklik rekord seitsmevõistluses on 6988 punkti, rekord on püstitatud 27.–28. mail 2023 Götzises. 2022. aasta kergejõustiku maailmameistrivõistlustel sai ta 3. koha. Väljas Sees Allikas: World Athletics Anna Hall World Athleticsi kodulehel
Lindsey Graham

Lindsey Olin Graham (sündinud 9. juulil 1955 Centralis, Lõuna-Carolinas) on Ameerika Ühendriikide jurist ja poliitik, Vabariikliku Partei liige. Aastatel 1993–1995 kuulus Graham Lõuna-Carolina osariigi Esindajatekotta. Aastatel 1995–2003 kuulus ta Lõuna-Carolina osariigi esindajana USA Esindajatekotta. Alates 2003. aastast on ta olnud USA Senati liige. Aastatel 2019–2021 oli ta USA Senati justiitskomitee esimees. 2023. aasta 26. mail kohtus senaator Kiievis president Želenskõiga, 29. mail väljastas Venemaa siseministeerium senaatori vahistamiskäsu. "Russia-Ukraine war: List of key events, day 460". aljazeera.com (inglise). Al-Jazīrah. 29. mai 2023. Vaadatud 29. mail 2023. US Senator Lindsey Graham visited Kyiv, telling Ukrainian President Volodymyr Zelenskyy: “Russians are dying … Best money we’ve spent.” "Russia issues arrest warrant for Lindsey Graham over Ukraine comments". apnews.com (inglise). AP News. 29. mai 2023. Vaadatud 29. mail 2023. Senati veebisait Kampaania veebisait US Senator Lindsey Graham on Russia wanted list after war remarks | Russia’s Investigative Committee says it is opening a criminal investigation into comments made by Republican senator. Al-Jazīrah, 29. mai 2023
Wolt

Wolt on Soome infotehnoloogiaettevõte, mis osutab toidu ja muude toodete kullerteenust. Wolti äppide või kodulehe kaudu saavad kasutajad tellida poodidest tooteid koju või minna tellitud toodetele ise järele. Ettevõttel on oma toidupoekett Wolt Market. Wolti peakorter asub Helsingis. Mais 2022 ostis Wolti ära Ameerika Ühendriikide ettevõte DoorDash, Inc. DoorDash tegutseb 29 riigis, nendest 25 Wolti kaubamärgiga. Eestis osutab Wolti teenuseid 2016. aastal asutatud Wolt Eesti OÜ. Sterling, Toby (1. juuni 2022). "DoorDash sees tepid Q2 for Wolt as it completes $3.5 bln takeover". Reuters (inglise). Vaadatud 8. veebruaril 2023. https://www.inforegister.ee/14044231-WOLT-EESTI-OU
Chiemsee

Chiemsee on järv Saksamaal Baieris, Rosenheimi lähedal. Järve hüüdnimi on "Baieri meri". Lõunast suubuvad järve Großache ja Prieni jõgi, põhja poole voolab välja Alz, mis suubub Inni, mis omakorda suubub Doonausse. Chiemsee jaguneb suuremaks kirdeosaks ehk Weitseeks ja edelaosaks Inselseeks. Chiemseed ümbritsev Chiemgau piirkond on populaarne puhkeala.
Valimiskogu (Saksamaa)

Valimiskogu (ka Liidukogu; saksa keeles Bundesversammlung) on lisaks Ühiskomiteele üks kahest Saksamaa mittealalisest põhiseaduslikust institutsioonist. Valimiskogu ainus ülesanne on valida Saksamaa president kas iga viie aasta tagant hiljemalt 30 päeva enne ametisoleva presidendi ametiaja lõppu või 30 päeva jooksul pärast presidendi ametiaja ennetähtaegset katkemist. Valimiskokku kuuluvad kõik parlamendi ehk Liidupäeva liikmed ning sama palju esindajaid Saksamaa 16-lt liidumaalt. Põhiseaduse järgi võib presidendi valimiseks toimuda kuni kolm hääletusvooru. Esimeses kahes voorus peab valimiste võitmiseks saama absoluutse häälteenamuse. Kolmandas voorus saab presidendiks enim hääli saanud kandidaat. Kandidaate võib üles seada iga Valimiskogu saadik. Tavaliselt ei ole Saksamaa presidendi valimiste tulemus üllatav, kuna erakondade saadikute arvu pealt on võimalik kokku arvutada, millisel kandidaadil suurim edušanss on. Tihti võidab Liidupäeva koalitsiooni kandidaat juba esimeses voorus. Saksamaa poliitika Liidukogu (Austria) Liidukogu (Šveits) Distribution of seats in the Bundesversammlung Election of the Federal President Article 54 – Basic Law for the Federal Republic of Germany (Grundgesetz, GG) Law on the Election of the President by the Federal Assembly
Santiago piirkond

Santiago piirkond (hispaania keeles Región Metropolitana de Santiago) on üks Tšiili 16 piirkonnast (1. järgu haldusüksusest). See on riigi ainus merepiirita piirkond ja seal asub riigi pealinn Santiago. Piirkonnas asub enamik kaubandus- ja halduskeskusi, sealhulgas ka Tšiili tähtsaim rahvusvaheline lennujaam – Arturo Merino Beníteze rahvusvaheline lennujaam. Santiago piirkonna pindala on 15 403 km2 ja seal elab üle 7 miljoni inimese. See on riigi kõige suurema rahvaarvuga ja kõige tihedamalt asustatud piirkond. Alates 2021. aastast juhib piirkonda kuberner, kes valitakse rahvahääletusel. Praegune kuberner on Claudio Orrego Larraín (parteitu).[viide?] Piirkond jaguneb 6 provintsiks, mis omakorda jagunevad 52 kommuuniks. Santiago Palacio de La Moneda Kennedy avenüü, Ida-Santiago Tüüpiline keskklassi naabruskond El Colorado suusakuurort Sanhattan Maipo kanjon Cuesta La Dormida Viinamarjaistandus Puente Altos
Saksamaa valitsus

Saksamaa poliitilise süsteemi kohta vaata artiklit Saksamaa poliitika. Saksamaa valitsus (ehk liiduvalitsus või liidukabinet, saksa keeles Bundesregierung või Bundeskabinett) on Saksamaa Liitvabariigi täidesaatva võimu põhiline kandja. Valitsusse kuuluvad kantsler ja ministrid. Valitsuse korraldus, valimine, nimetamine ja laialisaatmine on sätestatud Saksamaa Liitvabariigi põhiseaduse artiklitega 62–69. Erinevalt Weimari Vabariigist saab Saksamaa Liidupäev kantsleri tagandada vaid konstruktiivse umbusaldushääletusega ehk valides samas ka uue kantsleri ning ei saa ministritele eraldi umbusaldust avaldada. Sellise süsteemi panid põhiseaduse autorid paika, et vältida uut diktatuuri ja tagada, et kantsleri tagandamise ja samas uue valimata jätmise tõttu ei tekiks poliitilist vaakumit nagu juhtus Weimari perioodil, kui Liidupäev tagandas kantslerid, kuid ei jõudnud kokkuleppele uue valimise osas. Kui katslerile avaldatakse tavalisel viisil umbusaldust, ei pea ta tagasi astuma, kuid võib presidendil paluda Liidupäev laiali saata, mille tulemusel toimuvad 60 päeva jooksul ennetähtaegsed valimised (nii on juhtunud aastatel 1972, 1983 ja 2005). Alternatiivselt võib kantsler paluda presidendil välja kuulutada seadusandlik hädaolukord, mille ajal vajab valitsus seaduste vastuvõtmiseks vaid Liidunõukogu toetust (seda ei ole siiani kasutatud). President ei ole kummalgi juhul kohustatud kantsleri palvet täitma. Saksamaa valitsuse liikmed võivad (kuid ei pea) kuuluda Liidupäeva. Ida-Saksamaa Ministrite Nõukogu Liidu Konstitutsioonikohus 2021. aasta Saksamaa parlamendivalimised Saksamaa Liitvabariigi ministrite loend Saksamaa Liitvabariigi valitsuste loend Official English names of German ministers and ministries (German Foreign Office) German cabinet website German cabinet website
Onomastika

Onomastika ehk nimeõpetus (ka nimeteadus) on leksikoloogia haru, mis uurib peamiselt isiku- ja kohanimesid ning käsitleb nende algtähendust, päritolu ja muutumist. Ühtlasi on onomastika ka mingi keele või piirkonna nimede kogum (nt eesti keele onomastika). Mihhail Atamanov Annika Hussar Peeter Päll Edgar-Adolf Rajandi Eduard Roos Jaak Simm Per Wieselgren Onomasioloogia Toponüümika 2007. Eesti keele käsiraamat. Tallinn, Eesti Keele Sihtasutus [1] (vaadatud 16.08.2012) Rahvusarhiivi onomastika andmebaas Eesti Keele Instituudi koostatud "Onomastika termineid" (vaadatud 20.07.2013)
Kosova keskaegsed mälestusmärgid

Kosova keskaegsed mälestusmärgid on Kosovos asuv UNESCO maailmapärandi nimistu objektide rühm, neli keskaegset ehitismälestist, mis kujutavad endast Palaiologoste renessansi aegse romaani mõjudega Bütsantsi kirikuarhitektuuri säravaid näiteid. Erilise väärtusega on kirikute seinafreskod Balkanil välja kujunenud ja seal 13.–17. sajandil viljeldud iseloomulikus stiilis. Mälestiste rühma kuuluvad üksikobjektid on 14. sajandi keskpaigas Serbia kuninga Stefan Dečanski ehitatud Dečani klooster, ühtlasi ka kuninga mausoleum. Peći patriarhaadi kloostrikompleks nelja kuppelkirikuga ja iseloomulike interjöörimaalingutega; 13. sajandi monumentaalsed freskod patriarhaadi vanimas, Apostlite kirikus. 14. sajandi alguse freskod Ljevisa Jumalaema kirikus on näited Palaiologoste renessansi aegsest maalimisstiilist, mis ühendas bütsantsi traditsiooni ja Lääne-Euroopa romaani kunsti jooned. Gračanica klooster 2004. aastal kanti UNESCO maailmapärandi hulka Dečani klooster. Kaks aastat hiljem, 2006. aastal lisati sellele veel kolm ehitismälestist samas piirkonnas ja ligikaudu samast perioodist. 2006. aastal kanti ehitised ohustatud maailmapärandiobjektide nimistusse raskuste tõttu neid hallata ja kaitsta piirkonnas kujunenud poliitilise ebastabiilsuse tõttu. Decani kloostri peakirik Sisevaade Peci Apostlite kirik Peci Jumalaema kirik Püha Savva freskol Apostlite kirikus Ljevisa Jumalaema kirik Vaade Ljevisa kiriku kuplisse Gračanica kloostri kirik https://whc.unesco.org/fr/criteres/ Medieval Monuments in Kosovo. - unesco.org
Korruptsioonitaju indeks

Korruptsioonitaju indeks (inglise keeles Corruption Perceptions Index ehk CPI) on indeks, milles on maailma riigid järjestatud "ekspertarvamuste ja arvamusküsitluste põhjal välja selgitatud avaliku sektori korruptsiooni taju järgi". Indeksi definitsiooni järgi on korruptsioon "usaldatud võimu kuritarvitamine isikliku kasu saamiseks". CPI-d avaldab igal aastal aastast 1995 rahvusvaheline organisatsioon Transparency International. Jaanuaris 2023 avaldatud 2022. aasta korruptsioonitaju indeksis on 180 riiki skaalal 100 (väga puhas) kuni 0 (väga korrumpeerunud), andmed koguti 1. maist 2021 30. aprillini 2022. Indeksi järgi on vähimkorrumpeerunud maailma riigid Taani, Soome, Uus-Meremaa, Norra, Singapur ja Rootsi ning korrumpeerunuimad Somaalia ja Lõuna-Sudaan. Eesti jagas 2022. aasta tabelis Islandi, Uruguay ja Kanadaga 14. kohta, aasta varasemaga võrreldes langes Eesti ühe koha võrra. Legend: Hinnangut ei ole antud järgnevale 17 riigile: Andorra, Antigua ja Barbuda, Belau, Belize, Kiribati, Liechtenstein, Marshalli Saared, Mikroneesia Liiduriigid, Monaco, Nauru, Palestiina, Saint Kitts ja Nevis, Samoa, San Marino, Tonga, Tuvalu, Vatikan Globaalne rahuindeks Vabadusindeksite loend "Corruption Perception Index". transparency.org. Vaadatud 28. jaanuaril 2020. Transparency International (2011). "Corruption Perceptions Index". Transparency International. Originaali arhiivikoopia seisuga 13. detsember 2011. Vaadatud 1. detsembril 2011. "1995 – CPI". Transparency.org (inglise). Vaadatud 7. juulil 2022. "CPI 2022". Transparency International. Vaadatud 31. jaanuaril 2023. "CPI 2021". Transparency International. Vaadatud 25. jaanuaril 2022. "CPI 2020". Transparency International. Vaadatud 28. jaanuaril 2021. A Users' Guide to Measuring Corruption critiques the CPI and similar indices. Corruption Perceptions Index 2022 Global Integrity Index Interactive world map of the Corruption Perception Index: 2000–2008 List of Global Development Indexes and Rankings Official site Transparency International (2010). Corruption Perceptions Index 2010: Long methodological brief (PDF). Transparency International. Originaali (PDF) arhiivikoopia seisuga 3. detsember 2010. Vaadatud 24. augustil 2011.
Marvin Friedrich

Marvin Friedrich (sündinud 13. detsembril 1995 Kasselis) on Saksamaa jalgpallur, kes mängib keskkaitsjana Saksamaa kõrgliigaklubis Mönchengladbachi Borussia. 2011. aastal liitus ta klubiga Schalke 04. Klubi põhimeeskonnas debüteeris ta Saksamaa kõrgliigas 13. septembril 2014 mängus Mönchengladbachi Borussia vastu. Schalke põhimeeskonnas sai ta kahe hooajaga kirja üheksa mängu. Enam sai ta mänguaega klubi reservmeeskonnas Saksamaa tugevuselt neljandas liigas. 2016. aasta juunis sõlmis ta lepingu FC Augsburgiga, kuid mänguaega sai ta jällegi vaid klubi reservmeeskonnas. 2018. aasta jaanuaris siirdus Friedrich Saksamaa esiliigaklubisse Union Berlin. Hooajal 2018/19 kindlustas ta klubiga pääsu Saksamaa kõrgliigasse. 2022. aasta jaanuaris sõlmis Friedrich lepingu Mönchengladbachi Borussiaga. Aastatel 2014–2016 mängis Friedrich Saksamaa noortekoondistes. 2014. aastal tuli Friedrich Saksamaa kuni 19-aastaste koondisega Euroopa omavanuste meistriks. "BORUSSIA SIGN MARVIN FRIEDRICH FROM UNION BERLIN". Borussia Mönchengladbach. 11. jaanuar 2022. Vaadatud 11. jaanuaril 2022.
Aaloeleheline tääkliilia

Aaloeleheline tääkliilia (Yucca aloifolia L.) on agaaviliste sugukonda juka (Yucca) perekonda kuuluv mitmeaastane taim. Taime nimetatakse Hispaania pistodaks. Enne õitsemist meenutab aaloeleheline tääkliilia oma kujult hiiglaslikku sparglit . Aaloeleheline tääkliilia on igihaljas põõsas, mis kasvab kuni 8 m kõrguseks . Taimel on 1–3 peamist odakujulist vart, mille pikkus on 12–40 cm ja laius 25–60 mm . Aaloelehelise tääkliilia lehed on teravate otstega. Aaloeleheline tääkliilia õitseb harva iga 2–3 aasta järel . Taim on suure linoolhappesisaldusega – 70,77% . Aaloeleheline tääkliilia on levinud USA Atlandi ookeani rannikul ehk Põhja-Ameerika kesk- ja lõunaosas ning Lääne-India saarestikus . Taim kohanes Bahama, Argentina, Uruguay, Itaalia, Pakistani ja Lõuna-Aafrika elupaikadega ning teda leiab kasvamas Portugali ja Hispaania aedades ning parkides . Taim eelistab kasvada väikese niiskusesisalduse liival rannikupiirkonnas. Tääkliilia talub hästi põuda ja tuult . Toataimena kasvatades sobib toitainerikas muld, tasub vältida savikamat mulda. Toataimena kasutamisel on ümberistumiseks sobiv aeg märtsist juunini . Paljundamiseks sobib lõigatud varreosa. Aaloelehelise tääkliilia seemnete idandamiseks sobib temperatuur 15–21 ºC . Aaloeleheline tääkliilia vajab kasvuks sooja päikeselist ja liigniiskuse eest kaitstud kasvukohta. Eestis on teda võimalik kasvatada toataimena, kuid arvestada tuleks sellega, et alates novembrist sobib talle jahe ja valge ruum temperatuuriga 12–16 ºC. Talvel pimedal ajal, kui valgust pole piisavalt ja kui toatemperatuur on soovitatavast kõrgem, võivad aaloelehelise tääkliilia lehed kasvades välja venida, samuti võib taim olla vastuvõtlik haigustele ning kilp- ja villtäiele. Tääkliilia on tundlik kastmise ning sageda ja tugeva väetiselahusega väetamise suhtes . Aaloelehelist tääkliiliat kasutatakse dekoratiivtaimena. Tänu oma mahlasele sisule on taime kasutatud traditsiooniliselt toiduks. Õisi ja õienuppe saab süüa keedetult või toorelt . Taime juurte ja lehtedega tuleb olla ettevaatlik, sest need sisaldavad saponiine, mis lagunevad kuumutamisel . Aaloelehelise tääkliilia lehtedest tehakse näiteks põletikuvastaseid ravimeid ning lehte kasutatakse nöörina korvide ja mattide valmistamiseks. Taime juuri kasutatakse pesemisel seebi asendajana, šampoonina . Aaloelehelise tääkliilia seemnetest valmistatud õli saab kasutada biodiislikütuse alternatiivkütusena . Espiritu, K. (15. veebruar 2023). "Yucca Aloifolia: How to Grow Spanish Dagger Plants". EpicGardening. Vaadatud 29. mai 2023. Nehdi, I.A.; Sbini, H.M.; Mokbli, S.; Rashid, U.; Al-Resayes, S.I. (2015). "Yucca Aloifolia Oil Methyl Esters". Industrial Crops and Products. Vaadatud 29. mai 2023. Fern, K. (20. juuli 2022). "Yucca aloifolia". Useful Tropical Plants. Vaadatud 29. mai 2023. Mettik, J. (26. juuli 2018). "Kuidas kasvatada tääkliiliat". Targu Talita. Ekspress Meedia AS. Vaadatud 29. mai 2023. Laansoo, U. (2. veebruar 2022). "Tääkliilia". Tallinna botaanikaaed. Vaadatud 29. mai 2023.